कोर्ट ने कहा- गवाहों को नहीं धमकाएंगे और देश छोड़कर नहीं जाएंगे
Telangana BJP Chief Bandi Sanjay Detained Updates | BJP Blames BRS And KCR | तेलंगाना के भाजपा अध्यक्ष बंदी संजय कुमार को SSC पेपर लीक मामले में जमानत मिल गई है।
तेलंगाना के भाजपा अध्यक्ष बंदी संजय कुमार को SSC पेपर लीक मामले में जमानत मिल गई है। वे शुक्रवार को जेल से रिहा हो गए। वारंगल मजिस्ट्रेट कोर्ट ने गुरुवार को 20 हजार रुपए के बॉन्ड पर बंदी संजय को जमानत दी थी। वहीं कोर्ट ने जमानत देते हुए शर्त लगाई कि बंदी संजय देश छोड़कर नहीं जाएंगे, जांच में सहयोग करेंगे और गवाहों को नहीं धमकाएंगे।
हाईकोर्ट से नहीं मिली थी राहत
बंदी संजय तेलंगाना के करीमनगर से लोकसभा सांसद हैं। उन्हें पुलिस ने मंगलवार देर रात SSC हिंदी पेपर लीक मामले में गिरफ्तार किया था। बुधवार को बंदी संजय समेत 4 लोगों की 2 हफ्ते की न्यायिक हिरासत में भेजा गया था। इसके बाद संजय राहत के लिए हाईकोर्ट पहुंचे थे। हाईकोर्ट से उन्हें कोई राहत नहीं मिली थी। कोर्ट ने उनसे स्थानीय कोर्ट में याचिका लगाने को कहा था। साथ ही मामले की सुनवाई 10 अप्रैल को करने की बात कही थी।
क्या है पेपर लीक मामला
पुलिस के मुताबिक, 4 अप्रैल को वारंगल में राज्य में सेकेंडरी स्कूल सर्टिफिकेट (SSC) बोर्ड के हिंदी का एग्जाम शुरू होने के कुछ ही देर में पेपर लीक हो गया था। पुलिस ने इस मामले में बंदी संजय को आरोपी बनाया था।
पुलिस ने रिमांड रिपोर्ट में दावा किया कि संजय ने दो लोगों के साथ मिलकर पेपर लीक करने का प्लान बनाया था। पुलिस ने कहा कि ये पहले से प्लान की गई साजिश का मामला है। इसके जरिए आरोपी लोगों के बीच अफवाहें और अशांति फैलाना चाहते थे।
इस मामले में 10 लोगों को आरोपी बनाया गया है। इन पर IPC की धारा 120बी (आपराधिक साजिश), 420 (धोखाधड़ी) और धारा 505 के तहत मामला दर्ज किया गया।
प्रधानमंत्री के दौरे से तीन दिन पहले गिरफ्तारी
प्रधानमंत्री नरेंद्र मोदी 8 अप्रैल को तेलंगाना के दौरे पर रहेंगे। वे हैदराबाद में वंदे भारत ट्रेन को हरी झंडी दिखाएंगे। PM के दौरे से ठीक तीन दिन पहले बंदी संजय की गिरफ्तारी से तेलंगाना की राजनीतिक माहौल गर्म हो गया था। बता दें कि राज्य में इसी साल के आखिरी महीने में विधानसभा चुनाव होने हैं।
बंदी संजय से जुड़ी ये खबरें भी पढ़ें...
तेलंगाना BJP अध्यक्ष को 14 दिन की न्यायिक हिरासत:पेपर लीक केस में हुई गिरफ्तारी, पार्टी हाईकोर्ट जाएगी
तेलंगाना में SSC बोर्ड का पर्चा लीक मामले में कोर्ट ने भाजपा अध्यक्ष बंदी संजय कुमार को 14 दिन की न्यायिक हिरासत में भेज दिया है। उनकी गिरफ्तारी के दौरान भाजपा समर्थक और पुलिस के बीच टकराव की स्थिति भी बनी। भाजपा ने गिरफ्तारी को गैर कानूनी बताया और कहा कि गिरफ्तारी के खिलाफ वह गुरुवार को हाईकोर्ट जाएगी। इधर, संजय कुमार को करीमनगर जेल में भेजा दिया गया है। पूरी खबर पढ़ें...
बंदी संजय बोले- सरकार बनी तो बुलडोजर चलाएंगे:कहा- महिलाओं के खिलाफ अपराध करने वालों को UP की तर्ज पर सजा देंगे
तेलंगाना BJP प्रमुख बंदी संजय कुमार ने कहा है कि अगर उनकी पार्टी सत्ता में आती है तो महिलाओं के खिलाफ अपराध करने वालों के घरों पर बुलडोजर चला देगी। संजय ने यह भी कहा कि इसके लिए वे UP मॉडल फॉलो करेंगे, जहां योगी सरकार क्रिमिनल्स के घरों पर बुलडोजर चला रही है। पूरी खबर यहां पढ़ें...
तेलंगाना BJP चीफ बंदी संजय के बेटे पर FIR:संजय बोले- लड़कों में झगड़े होते हैं, पिटने वाला बोला- मैंने बदसलूकी की थी
मारपीट का एक वीडियो वायरल होने के बाद तेलंगाना भाजपा चीफ बंदी संजय कुमार के बेटे पर केस दर्ज किया गया है। VIDEO में बंदी संजय का बेटा भागीरथ एक साथी स्टूडेंट श्रीराम को लगातार थप्पड़ मारता नजर आ रहा है। VIDEO वायरल होने के बाद पुलिस ने महिंद्रा यूनिवर्सिटी की शिकायत पर FIR दर्ज की है। इसी यूनिवर्सिटी में भागीरथ और श्रीराम पढ़ते हैं। बंदी संजय कुमार ने इस मामले पर कहा- बच्चों में झगड़े और समझौते होते रहते हैं। पूरी खबर यहां पढ़ें...